இந்த நிலையில், பாஜக மூத்த தலைவர் சுப்ரமணியன் சுவாமி தனது டுவிட்டர் பக்கத்தில் இன்று வெளியிட்ட பதிவு புதிய சர்ச்சையை கிளப்பியுள்ளது. சுப்ரமணியன் சுவாமி கூறியதாவது :மல்லையா தப்பிய விவகாரத்தில் இரண்டு மறுக்க முடியாத உண்மைகள் உள்ளன. முதலாவது விவகாரம் என்னவெனில், மல்லையா 54 பைகளுடன் வெளியேறுவதற்கு வசதியாக அவருக்கு எதிராக பிறப்பிக்கப்பட்டு இருந்த லுக் அவுட் நோட்டீஸ் 2014, அக்.25-ல் நீர்த்துப்போகச்செய்யப்பட்டது. இரண்டாவது விவகாரம் என்னவெனில், பாராளுமன்றத்தின் செண்ட்ரல் ஹாலில், நிதி அமைச்சரிடம் மல்லையா தான் லண்டன் செல்ல இருப்பதாக கூறினார்” இவ்வாறு சுப்ரமணியன் சுவாமி தெரிவித்துள்ளார். சுப்ரமணியன் சுவாமி வெளியிட்ட இந்த தகவல் அரசியல் வட்டாரத்தில் மேலும் பரபரப்பை ஏற்படுத்தியுள்ளது.